**Z á p i s n i c a**

**z mimoriadneho zasadnutia Obecného zastupiteľstva obce Choča**

**konaného dňa 24. augusta 2015 o 19.00 hod. v zasadačke OcÚ**

**Prítomní: viď prezenčná listina**

Počet prítomných poslancov OZ: 6

Neprítomní – ospravedlnení: 1

Neprítomní – neospravedlnení: 0

Začiatok zasadnutia. 19.00 hod.

Ukončenie zasadnutia: 20.10 hod.

**Program: 1. Otvorenie,**

**2. Procedurálne otázky,**

**3. Kontrola plnenia uznesení ,**

**4. Riešenie personálnej situácie v Materskej škole Choča - oboznámenie,**

**5. Rôzne,**

**6. Návrh na uznesenie,**

**7. Záver**

**K bodu 1**

Starostka obce Alena Záhoreczová privítala prítomných poslancov a pani hlavnú kontrolórku obce na mimoriadnom zasadnutí Obecného zastupiteľstva obce Choča.

**K bodu 2**

Starostka obce oboznámila prítomných poslancov s programom zasadnutia a dala o ňom hlasovať.

*S programom zasadnutia poslanci OZ jednohlasne súhlasili.*

Za ….................. 6 poslanci, proti ........................ 0, zdržal sa ......................0,

Za zapisovateľku starostka obce navrhla pani Bc. Mariannu Švábovú , za členov návrhovej komisie poslancov Františka Mankoveckého a Jozefa Havrana, za overovateľov zápisnice poslancov  Pavla Kériho a Romana Kühtreibera. O tomto návrhu dala starostka hlasovať.

Za ….................. 6 poslanci, proti …...................... 0, zdržal sa ….....................0,

**K bodu 3**

V tomto bode sa poslanci venovali plneniu uznesení  prijatých na predošlom zasadnutí OZ.

* ***Informácia o plnení schváleného postupu pri riešení zanedbaných ( zarastených ) pozemkov:***

Ide o pozemky vo vlastníctve niektorých majiteľov, ktorí v obci nemajú trvalý pobyt a v obci sa zdržiavajú len málo. Ide predovšetkým o nehnuteľnosť Choča č.20 ( pán Konečný , Veľký Slavkov) a č.50 ( pani Pavlíková, Považská Bystica a pani Valašiková , Nové Zámky). Týmto majiteľom boli zaslané výzvy so stanovením termínom na riešenie nápravy. Pani Pavlíková reagovala okamžite, ospravedlnila sa nakoľko je v letných mesiacoch v zahraničí, avšak vyčistenie pozemku rieši, no bojí sa nedodržanie termínu.

Pani Valašiková, ktorá je polovičnou vlastníčku tejto istej nehnuteľnosti listom oznámila určité rodinné vzťahy. Bol jej opätovne zaslaný list, v ktorom jej bolo objasnené, že obec rieši vlastnícke vzťahy, nie rodinné. Vyčistenie pozemku sa teda týka oboch vlastníkov.

Majiteľ nehnuteľnosti č.20 bol vyzvaný listom aj telefonicky. Kompletné vyčistenie pozemku prisľúbil.

***Informácia ohľadne vykosenia popri betónke:***

Regionálna správa ciest vykosenie previedla.

***Informácia ohľadne výmeny nečitateľných dopravných značiek popri miestnych komunikáciách: -*** v riešení

*Poslanci predložené informácie vzali na vedomie.*

**K bodu 4**

V ďalšom bode starostka obce oboznámila prítomných poslancov s riešením personálnej situácie v Materskej škole Choča.

* Starostka obce pripomenula poslancom OZ tú skutočnosť, že vzhľadom na pekný počet ( 21 )zapísaných detí do MŠ na školský rok 2015/2016, ešte na zasadnutí OZ v 06/2015 informovala poslancov o zvažovaní možnosti prijať do MŠ ďalšiu pedagogickú silu aspoň na polovičný úväzok.

Nakoľko sa v mesiaci 07/2015 stala udalosť, ktorú nikto nečakal a síce 27.07.2015 nečakane zomrela dlhoročná pracovníčka MŠ – Ľubica Richterová, ktorá pri poldennej prevádzke v MŠ vykonávala prácu školníčky (0,5 úv.) a druhú časť úväzku vykonávala činnosť nepedagogického pracovníka – opatrovateľku. Bolo nevyhnutné riešiť vzniknutú situáciu, nakoľko počas prázdnin sa vykonáva veľké upratovanie priestorov MŠ, a tiež blíži sa nový školský rok.

Na základe dôkladného zváženia v spolupráci s riaditeľkou materskej školy Luciou Králikovou, starostka obce predložila poslancom návrh opätovne zriadiť v našej MŠ **celodennú prevádzku** s tým, že do škôlky bude prijatá ďalšia pedagogická sila a práca školníčky bude prerozdelená medzi nepedagogické pracovníčky nasledovne:

* Erika Kováčová bude naďalej kuchárkou ZŠS ........ 0,5 úväzku

a školníčkou MŠ ....... 0,5 úväzku

* Helena Studená bude naďalej vedúcou ZŠS ............. 0,5 úväzku

pomocná kuchárka ZŠS ......... 0,25 úväzku

upratovanie priestorov kuchyne a skladov .............0,25 úväzku

Pracovníčky s týmto prerozdelením súhlasili. Pozícia ďalšej pedagogickej pracovníčky bude obsadená Mgr. Alenou Záhoreczovou, ktorá má potrebné pedagogické vzdelanie a prax v tomto obore 3 roky.

Celodennú prevádzku bolo niekoľkokrát doporučené obnoviť aj školskou inšpektorkou, pretože počet detí na poldennú prevádzku a tým na jedného pedagóga je privysoký.

Aj v snahe vyhnúť sa takýmto upozorneniam, ale predovšetkým zabezpečiť dostatočnú, kvalitnú a odbornú starostlivosť o deti v MŠ starostka obce predložila poslancom OZ návrh s takýmto riešením a dala hlasovať o zriadení celodennej prevádzky v Materskej škole Choča od 1.09.2015.

*Prítomní poslanci uvedený návrh zvážili a jednohlasne schválili.*

Za ….................. 6 poslanci, proti …...................... 0, zdržal sa ….....................0,

**K bodu 5**

V ďaľšom bode programu starostka obce informovala poslancov:

- O podaní žiadosti na ralizáciu projektu – *Digitálny kamerový systém* v hodnote 24 431,63 €. Projekt rieši 4 kamery, ktoré by mali byť umiestnené na budove kultúrneho domu a nasmerované na všetky významné miesta v obci.

- O príprave akcie *Guláš Cup* na miestnom ihrisku dňa 29.08.2015, ktorú pripravuje náš futbalový oddiel.

- Ďalej starostka obce poďakovala všetkým poslancom OZ, ktorí sa akýmkoľvek spôsobom podieľali na príprave *3. ročníka folklórneho festivalu ZAKUKALA KUKULIENKA* dňa 16.08.2015.

*- Ondrej Segíň –* poukázal na zlú situáciu s parkovaním pred bytovkami 175 a 176. Je tam množstvo osobných áut, no sú tam i také, ktoré už reálne žiadnu činnosťnevykonávajú.

Tieto informácie potvrdili aj ďalší poslanci, ktorí takéto bremeno pred bytovkou č.175 zaregistrovali. Ide o osobný automobil patriaci rodine Sobanskej. Tento je roky odparkovaný na jednom mieste a plní naozaj funkciu akéhosi „kontajnera” s rôznym obsahom.

*Poslanci OZ sa jednohlasne dohodli vyzvať majiteľov tohoto nepojazdného auta a nariadiť im odpratanie bremena z verejného priestranstva.*

Za ….................. 6 poslanci, proti …...................... 0, zdržal sa ….....................0,

**K bodu 6**

Následne návrhová komisia prečítala návrh na uznesenie, ktorý bol poslancami jednohlasne schválený.

Za ….................. 6 poslanci, proti …........................ 0, zdržal sa .......................0,

**K bodu 7**

Starostka obce poďakovala prítomným za účasť.

**Overovatelia zápisnice:**

Pavel Kéri …....................................

Roman Kühtreiber …....................................

**Alena Záhoreczová**

starostka obce